ईटानगर। डोकलाम मसले पर भारत और चीन में जारी तल्खी के बीच भारत ने अरूणाचल प्रदेश से सटी चीन सीमा की दूरी कम करने के लिए सेला दर्रा के पास में दो टनल बनाने का फैसला लिया है। करीब 12 हजार फीट की ऊंचाई पर बनाए जाने वाले दोनों टनल की लंबाई 4170 मीटर होगी। ये टनल बनने के बाद तंवाग से होकर चीन सीमा की दूरी 10 किलोमीटर तक कम हो जाएगा। सीमा सडक़ संगठन (बीआरओ) ने सोमवार को कहा कि इन सुरंगों से तेजपुर में सेना के 4 कॉर्प के मुख्यालय और तवांग के बीच यात्रा के समय में करीब घंटे की कमी आएगी। साथ ही इन सुरंगों से यह सुनिश्चित होगा कि एनएच 13 और खासतौर से बोमडिला व तवांग के बीच 171 किलोमीटर लंबे रास्ते में हर मौसम में आवागमन हो सके।